మార్పులు తెచ్చేందుకు పనిచేయాలిఅధికారులకు ప్రధాని మోదీ పిలుపున్యూఢిల్లీ, ఆగస్టు 26 (ఆంధ్రజ్యోతి):‘ఫైళ్లు క్లియర్ చేయడం వరకు మాత్రమే పరిమితం కావద్దు. నిర్ణయం తీసుకునేటప్పుడు క్షేత్రస్థాయికి వెళ్లి ప్రభావాన్ని అర్థంచేసుకోవాలి’ అని అధికారులకు ప్రధాని మోదీ సూచించారు. శుక్రవారం ఆయన ఢిల్లీలో వివిధ శాఖల్లో పని చేస్తున్న 80 మంది సంయుక్త కార్యదర్శులు, అదనపు కార్యదర్శులతో సమావేశమయ్యారు. ఈ సందర్భంగా ప్రధాని మాట్లాడుతూ... 2001లో గుజరాత్ను భూకంపం కుదిపేసిన తర్వాత రాష్ట్ర పునర్నిర్మాణం కోసం అధికారులు పనిచేసిన అనుభవాన్ని గుర్తు చేశారు. పనిని కేవలం డ్యూటీగా చూడవద్దు. దేశ పరిపాలనలో భాగమయ్యి సానుకూల మార్పు సాధించడానికి వచ్చిన అవకాశంగా భావించాలి అని సూచించారు.పరిపాలన ప్రక్రియను సలువుగా చేసేందుకు సాంకేతికతను వాడుకోవాలని సలహా ఇచ్చారు. ఈ సందర్భంగా పరిపాలనలో నూతన ఆవిష్కరణలు, వ్యర్థాల నిర్వహణ, పర్యావరణ, నీటి కాలుష్యం, పారిశుధ్యం, అటవీకరణ, వాతావరణ మార్పులు, వ్యవసాయం, విద్యా, నైపుణ్యాభివృద్ధి తదితర రంగాల్లో తమ అనుభవాలను ప్రధానితో అధికారులు పంచుకున్నారు.ఏరియల్ సర్వే ద్వారా బిహార్లో వరద పరిస్థితిని అంచనా వేస్తున్న ప్రధాని మోదీ, ముఖ్యమంత్రి నితీశ్. ఈ సందర్భంగా ప్రధాని.. బిహార్కు రూ.500 కోట్ల సాయం అందిస్తామని హామీ ఇచ్చారు. దీనికి తోడు మృతుల కుటుంబాలకు రూ.2 లక్షల చొప్పున పరిహారం ప్రకటించారు. ఈ వరదల్లో 418 మంది చనిపోగా..  19 జిల్లాల్లో 1.67 కోట్ల మంది బాధితులుగా మిగిలారు.
maarpulu tecchenduku panicheyaaliadhikaarulaku pradhaani modii pilupunyuudillii, aagastu 26 (aandhrajyoti):‘faillu clier cheyadam varaku matrame parimitam kaavaddu. nirnayam teesukunetappudu kshetrasthaayiki velli prabhaavaanni ardhamchesukovali’ ani adhikaarulaku pradhaani modii suuchimchaaru. sukravaaram aayana dhilleelo vividha saakhallo pani chestunna 80 mandi samyukta kaaryadarsulu, adanapu kaaryadarsulatoe samavesamayyaru. ee sandarbhamgaa pradhaani maatlaadutuu... 2001loo gujaraatnu bhookampam kudipesina tarvaata rashtra punarnirmaanam kosam adhikaarulu panichesina anubhavaanni gurtu chesaru. panini kevalam dutiga chudavaddu. desha paripaalanalo bhagamayyi saanukuula maarpu saadhinchadaaniki vachina avakaasamgaa bhaavinchaali ani suuchimchaaru.paripaalana prakriyanu saluvugaa chesenduku saanketikatanu vaadukovaalani salaha icharu. ee sandarbhamgaa paripaalanalo noothana aavishkaranalu, vyardhaala nirvahana, paryaavarana, neeti kaalushyam, paarisudhyam, ataveekarana, vaataavarana maarpulu, vyavasaayam, vidya, naipunhyaabhivruddhi taditara rangaallo tama anubhavaalanu pradhaanitho adhikaarulu panchukunnaaru.erial sarve dwara biharlo varada paristhitini anchana vestunna pradhaani modii, mukhyamantri niteesh. ee sandarbhamgaa pradhaani.. biharku roo.500 kotla saayam andistaamani haami icharu. deeniki thodu mrutula kutumbaalaku roo.2 lakshala choppuna pariharam prakatinchaaru. ee varadallo 418 mandi chanipoga..  19 jillaallo 1.67 kotla mandi baadhitulugaa migilaru.